Tøymykner

Tøymykner eller skyllemiddel til klær er et middel som tilsettes skyllevann ved maskinklesvask. Hensikten er å gjøre tøyet mer mykt, å gi det en god duft og å redusere den statiske elektrisiteten i tøyet. Tøymykner kan også bidra til å bevare fasongen i klærne.

Tøymyknere gir håndklær dårligere sugeevne og gjøre at mikrofiberkluter fungerer dårligere.klimaklubben.no: Miljøbevisst klesvask 

Miljøpåvirkning
Tøymyknere inneholder kationiske tensider. Flere typer tensider brytes sakte ned i miljøet, og stoffene er giftige for organismer som lever i og ved vann. I 1991 ble ca. 770 tonn tensider brukt i tøymyknere i Norge. Et vedtak i OSPAR førte til at de mest miljøskadelige tensidene ble faset ut av norsk tøymyknerproduksjon før 1996. EU har innført en vaskemiddelforordning som forbyr bruk av tensider som ikke oppfyller kravene til nedbrytbarhet i miljøet.Miljøstatus i Norge: Tensider 

Allergi
Tøymyknere inneholder ofte parfymer. Siden mange parfymestoffer er allergifremkallende, og tøyet bæres rett mot huden, anbefaler miljønettverket Grønn Hverdag å unngå å bruke tøymykner.gronnhverdag.no: Velg parfymefritt  Det finnes allikevel noen få tøymyknere som er anbefalt av Norges astma- og allergiforbund.naaf.no: Anbefalte produkter 

Giftighet
Tøymyknere inneholder kationiske tensider som er lite giftige. Tøymyknere er derfor lite giftige å smake på, men kan gi kvalme og oppkast ved inntak i større mengder. Kontakt med øynene kan gi irritasjon.helsedirektoratet.no: Helsedirektoratet: Tøymyknere, skyllemidler

Referanser

 Eksterne lenker 


Kategori:Forbrukervarer
Kategori:Klesvask